cyanic-selkie/wikianc huggingface dataset:
জুনায়েদ হালিম
চিত্রসম্পাদক হিসেবে
• রানীকুঠির বাকী ইতিহাস – ২০০৬
• নিরন্তর  – ২০০৬
• স্বপ্নডানায় – ২০০৭
• বাশি – ২০০৭
• রুপান্তর – ২০০৮
• বৃত্তের বাইরে  – ২০০৯
• সোহাগীর অর্নামেন্ট – ২০১৫
পুরস্কার ও মনোনয়ন
জাতীয় চলচ্চিত্র পুরস্কার
স্তাদ রেনে ফুটবল ক্লাব
স্তাদ রেনে ফুটবল ক্লাব (সাধারণত স্তাদ রেনে এফসি, স্তাদ রেনে, রেনে অথবা শুধুমাত্র এসআরএফসি নামে পরিচিত) হচ্ছে ব্রতানিয়ার রেনে ভিত্তিক একটি ফরাসি পেশাদার ফুটবল ক্লাব। এই ক্লাবটি বর্তমানে ফ্রান্সের শীর্ষ স্তরের ফুটবল লীগ লীগ ১-এ খেলে। এই ক্লাবটি ১৯০১ সালে স্তাদ রেনে নামে প্রতিষ্ঠিত হয়েছে। স্তাদ রেনে তাদের সকল হোম ম্যাচ রেনের রোয়াজন পার্কে খেলে থাকে; যার ধারণক্ষমতা হচ্ছে ২৯,৭৭৮। বর্তমানে এই ক্লাবের ম্যানেজারের দায়িত্ব পালন করছেন জুলিয়েঁ স্তেফঁ এবং সভাপতির দায়িত্ব পালন করছেন নিলোকা ওলভেক। ফরাসি রক্ষণভাগের খেলোয়াড় দামিয়েঁ দা সিলভা এই ক্লাবের অধিনায়কের দায়িত্ব পালন করছেন।
স্তাদ রেনে ফরাসি ফুটবলের প্রথম স্তরের লীগের প্রতিষ্ঠাতা সদস্যদের মধ্যে অন্যতম। নাঁতের পাশাপাশি, রেনে এই অঞ্চলের শীর্ষস্থানীয় ফুটবল ক্লাবগুলোর মধ্যে অন্যতম এবং এই দুটি ক্লাবের মধ্যকার ম্যাচটি ডার্বি ব্রতোঁ নামে পরিচিত। লীগ ১-এ এই ক্লাবটির সেরা সাফল্য হচ্ছে তৃতীয় স্থান অর্জন, যেটি তারা ২০১৯–২০ মৌসুমে অর্জন করেছিল। এর পূর্বে রেনে ১৯৬৫, ১৯৭১ এবং ২০১৯ সালে কুপ দে ফ্রান্সকুপ দে ফ্রান্সের শিরোপা জয়লাভ করেছে।
রাশেদা বেগম হীরা
আলহাজ্ব রাশেদা বেগম হীরা বাংলাদেশ জাতীয়তাবাদী দল বিএনপির একজন রাজনীতিবিদ। তিনি জাতীয় সংসদের সংরক্ষিত নারী আসনের ৩৩৯ নং আসনে সংসদ সদস্য ছিলেন। তিনি এই সংরক্ষিত আসনে পর্যায়ক্রমে ৮ম ও ৯ম জাতীয় সংসদে নির্বাচিত হন।
জন্ম ও জীবন
রাশেদা বেগম হীরার পৈতৃক বাড়ি চাঁদপুর জেলায় সদর উপজেলার আলগী গ্রামে।
শিক্ষাগত যোগ্যতা
তিনি ১৯৮১ সালে চট্টগ্রাম বিশ্ববিদ্যালয় থেকে এমএ ও ১৯৯০ সালে রাজশাহী বিশ্ববিদ্যালয় থেকে এমফিল ডিগ্রি অর্জন করেন। বিশ্ববিদ্যালয়ে অধ্যয়নকালীন সময় ১৯৭৯ সাল থেকে বাংলাদেশ জাতীয়তাবাদী ছাত্রদলের রাজনীতির সাথে সম্পৃক্ততা হন।
রাজনৈতিক জীবন
তিনি বিএনপি-এর মনোনিত চাঁদপুর-৪ আসনের সংরক্ষিত মহিলা আসনের নির্বাচিত পরপর দুইবারের সংসদ সদস্য ছিলেন। তিনি বাংলাদেশ জাতীয়তাবাদী দলের (বিএনপির) কেন্দ্রীয় নির্বাহী কমিটির সদস্য, কেন্দ্রীয় মহিলা দলের চট্টগ্রামবিভাগীয় সাংগঠনিক সম্পাদক, জেলা বিএনপির সহ-সভাপতি এবং জাতীয়তাবাদী মহিলা দল চাঁদপুর জেলা শাখার সভানেত্রী। মূলত তিনি চট্টগ্রাম বিশ্ববিদ্যালয়ে পড়াকালীন সময়েই রাজনীতিতে প্রবেশ করেন। চট্টগ্রাম বিশ্ববিদ্যালয়ের সামসুন্নাহার হলের ভি.পি. ও জি.এস. পদে তিনি প্রতিদ্বন্দ্বিতা করেন। ছাত্রনেত্রী হিসেবে তিনি ১৯৮১ সালে প্রয়াত রাষ্ট্রপতি জিয়াউর রহমান ও বিএনপি চেয়ারপার্সন বেগম খালেদা জিয়ার সাথে রাষ্ট্রীয় সফরে নেপাল ভ্রমণ করেন এবং মেধাবী শিক্ষার্থী হিসেবে তিনি হিজবুল বাহার সফর ও বঙ্গভবনে আমন্ত্রিত হন।
রাজনৈতিক কর্মসূচি
বাংলাদেশ জাতীয়তাবাদী দলের রাজনৈতিক কর্মসূচিতে তিনি অংশ নিয়ে থাকেন।
গ্রাফিতি
গ্রাফিতি হল বিনা অনুমতিতে জনসাধারণের অভিমতে শৈল্পীয় উপায়ে দেয়ালের উপরে লেখনী কিংবা অঙ্কনের  মাধ্যমে তুলে ধরা।  স্প্রে পেইন্ট বা মার্কার পেন সাধারণত গ্রাফিতি তৈরির উপকরণ হিসেবে ব্যবহার করা হয়।
গ্রাফিতি একটি বিতর্কিত বিষয়। অধিকাংশ দেশে গ্রাফিতিকে বিকৃত ও ধ্বংসাত্মক শিল্প হিসেবে গণ্য করা হয় কারণ অনেক সময় সন্ত্রাসী গোষ্ঠী তাদের সক্রিয়তা গ্রাফিতির মাধ্যমে প্রচার করে। জেন মিচেল বাস্কুইট যার গ্রাফিতি জনসাধারণের মনে ব্যাপক প্রতিক্রিয়ার সৃষ্টি করেছিল। তার তৈরি একটি গ্রাফিতি ১০ কোটি মার্কিন ডলারে বিক্রি হয়েছিল।
ইতিহাস
রোম ও পম্পেই নগরীর সমাধিস্থলের দেয়াল ও ধ্বংসাবশেষে গ্রাফিতির অস্তিত্বের প্রমাণ মিলেছে। দক্ষিণ সিরিয়া, পূর্ব জর্ডান এবং উত্তর সৌদি আরবে শিলা ও পাথরের উপরে কিছু লেখা পাওয়া গিয়েছে স্যাফাইটিক ভাষায় এবং ধারণা করা হয় এই স্যাফাইটিক ভাষার উৎপত্তি গ্রাফিতি থেকে।
আধুনিক রীতির গ্রাফিতি
প্রাচীন গ্রীক নগরী এফেসাসেই আধুনিক গ্রাফিতির উদ্ভব এবং সেখানে গ্রাফিতি পতিতাবৃত্তির বিজ্ঞাপনে ব্যবহার করা হত। বর্তমান সমাজের চেয়ে প্রাচীন সমাজের গ্রাফিতিগুলো আরো বেশি অর্থপূর্ণ এবং ভিন্ন ভিন্ন ধারায় বহমান ছিল। প্রাচীন গ্রাফিতিগুলো ভালোবাসার বহিঃপ্রকাশ, সামাজিক ও রাজনৈতিক চিন্তাভাবনার প্রতিফলন ঘটাতো। ভিসুভিয়াসের অগ্ন্যুত্পাতের সময়কার গ্রাফিতিগুলো পম্পেই নগরীতে সংরক্ষিত ছিল। নভেলিয়া প্রিমিগেনিয়া নামের এক পরমা সুন্দরী পতিতার ব্যাপারে জানা যায় গ্রাফিতি থেকে।
সমসাময়িক গ্রাফিতি
সমসাময়িক গ্রাফিতি মূলত হিপহপ দ্বারা প্রভাবিত এবং অসংখ্য গ্রাফিতির উদ্ভব ফিলাডেলফিয়া এবং নিউ ইয়র্ক শহরের সুড়ংগের গ্রাফিতি থেকে। এছাড়াও এখন শৌচাগার, সেতুতেও গ্রাফিতির কাজ পরিলক্ষিত হয়। সবচেয়ে পুরাতন আধুনিক গ্রাফিতি হল "মনিকাস" যা ভবঘুরে এবং রেলশ্রমিকদের দ্বারা তৈরি হয়েছিল। মনিকারসের উপর চলচ্চিত্র নির্মাতা বিল ড্যানিয়েল ২০০৫ সালে "হু ইজ বোজো টেক্সিনো" নামের একটি ডকুমেন্টারি তৈরি করেছিলেন।
স্মারক হিসেবে গ্রাফিতি
মানুষ প্রায়ই তাদের শেষচিহ্ন কংক্রিট দিয়ে বাঁধাই করে। এই ধরনের গ্রাফিতি দম্প্ত্তিদের ভালোবাসার ও কোন একজন মানুষের বিশেষ সময়ের স্মৃতি সংরক্ষণ করতে তৈরি করা হয়।
মধ্যপ্রাচ্য
মধ্যপ্রাচ্যে গ্রাফিতির উত্থান হয়েছে একটু শ্লথভাবে। ইরানের প্রধানতম পত্রিকা "হামশাহরি" দুটি নিবন্ধ প্রকাশ করেন তেহরানের দেয়ালের উপর "এ১ওয়ান" এর কাজের উপর। "ইসরাইলি ওয়েস্ট ব্যাংক বেরিয়ার" পরিণত হয়েছে গ্রাফিতি শিল্পচর্চার স্থান হিসেবে। একটি ধর্মীয় অভিমত "না নাচ নাচমা নাচমান মিউমান" সর্বদা পরিলক্ষিত হয় ইসরাইলি গ্রাফিতি শিল্পে।
দক্ষিণপূর্ব এশিয়া
গ্রাফিতির প্রভাব দক্ষিণপূর্ব এশিয়াতে চোখে পড়ার মত লক্ষণীয় যা মূলত পশ্চিমা সংস্কৃতির ধারায় প্রভাবিত। ২০১০ সাল থেকে মালয়েশিয়া গ্রাফিতি চর্চার উৎসাহ বাড়ানোর জন্য "স্ট্রিট ফেস্ট" এর আয়োজন করে আসছে।
পদ্ধতি
আধুনিক দিনের গ্রাফিতি শিল্পীরা একটি সফল গ্রাফিতি তৈরি করার জন্য নানা উপায় এবং নানা উপকরণ ব্যবহার করে থাকেন। গ্রাফিতি তৈরির অন্যতম একটি মাধ্যম হল স্প্রে পেইন্ট। স্প্রে পেইন্ট দেয়ালে বা হার্ডওয়্যারের দোকানে সচরাচর দেখতে পাওয়া যায়। শক্ত কোন বস্তু যেমনঃ কার্ডবোর্ড কেটে ডিজাইনের মাধ্যমে একটি আকৃতি প্রধান করে গ্রাফিতি তৈরি করাকে স্টেনসিল গ্রাফিতি বলে।
আধুনিক পরীক্ষণ
আধুনিক গ্রাফিতিতে প্রযুক্তির ব্যবহার যোগ হয়েছে। ইয়ার্ণবোম্বিং হল গ্রাফিতির সাম্প্রতিক আরেকটি রূপ। যেসব গ্রাফিতিগুলো গ্রাফিতিশিল্পীরা পরিহার করেছে ঐসব গ্রাফিতিগুলোতে পরিবর্তন আনাই হল ইয়ার্ণবোম্বারদের কাজ।
ব্যক্তিত্বের অভিব্যক্তিঃ
অনেক গ্রাফিতি শিল্পীরা তাদের পরিচয় গোপন করতে স্বাচ্ছন্দ্যবোধ করেন। চারটি হিপহপের মধ্যে অন্যতম হওয়া সত্ত্বেও গান বা নাচের মত মূলধারার হিপহপের অন্তর্ভুক্ত করা হয়না। এমনকি অনেক গ্রাফিতি শিল্পীকে "অন্তর্মূখী শিল্পীর" ক্যাটাগরিতে অন্তর্ভুক্ত করা হয়।
বাংসি হল সর্বজনবিদিত এবং বিখ্যাত একজন পথ গ্রাফিতি শিল্পী যিনি আজও জনসাধারণের কাছে অজ্ঞাত। তিনি ইংল্যান্ডের ব্রিস্টলে রাজনৈতিক ও যুদ্ধবিরোধী গ্রাফিতির জন্য বিখ্যাত। কিন্তু তার গ্রাফিতি লস অ্যাঞ্জেলস থেকে প্যালেস্টাইন সর্বত্র দেখা যায়। বাংসি  শৈল্পিক আন্দোলনের জন্য সর্বজনস্বীকৃত এবং পরিচয় গোপন করে গ্রেফতার এড়ানোর জন্য। লন্ডন ও তার আশেপাশে তার অধিকাংশ গ্রাফিতি দেখা যায় যদিও বিশ্বব্যাপী তার কাজ লক্ষমান। ইসরাইলের বিতর্কিত পশ্চিমা ব্যাংক প্রতিবন্ধকতা নিয়ে তিনি বিদ্রুপাত্মক গ্রাফিতি তৈরি করেছেন। ২০০০ সালে তার অনেকগুলো প্রদর্শনী অনুষ্ঠিত হয়েছে এবং তার সাম্প্রতিক কাজগুলো মোটা অঙ্কের টাকা কামিয়েছে।
পিক্সনিট হলেন আরেকজন গ্রাফিতি শিল্পী যিনিও তার পরিচয় জনসাধারণের কাছ থেকে গোপন রাখতেন। তার কাজ ছিল সৌন্দর্য ও নকশাকেন্দ্রিক। তার অধিকাংশ কাজই ছিল ম্যাসাচুসেটস আর ক্যামব্রিজের দোকানগুলোতে ফুলের নকশা করা।
তাসমানিয়া ক্রিকেট দল
তাসমানিয়ান ক্রিকেট দল (Tasmania cricket team; Tasmanian Tigers) অস্ট্রেলিয়ার তাসমানিয়া রাজ্যের প্রতিনিধিত্বকারী প্রথম-শ্রেণীর ক্রিকেট দল। টাইগার্স ডাকনামে পরিচিত দলটি সাংবার্ষিকভিত্তিতে অস্ট্রেলিয়ার ঘরোয়া মৌসুমে বড়দের ক্রিকেটে প্রথম-শ্রেণীর শেফিল্ড শিল্ড ও সীমিত ওভারের ম্যাটাডোর বিবিকিউজ ওয়ান-ডে কাপে অংশ নিয়ে থাকে।
অস্ট্রেলিয়ায় শুরুরদিকে প্রথম-শ্রেণীর ক্রিকেট খেলায় তাসমানিয়া দল অংশ নিয়ে আসছে। ১৮৫১ সালে ভিক্টোরিয়ার বিপক্ষে দলটি তাদের প্রথম-শ্রেণীর ক্রিকেটের প্রথম খেলায় প্রতিদ্বন্দ্বিতা করে। খেলায় দলটি তিন উইকেটে জয়লাভ করেছিল। প্রথম খেলায় জয়লাভ করাসহ ঊনবিংশ শতকের শেষদিকে অনেক সেরা ক্রিকেটার থাকা সত্ত্বেও ১৮৯২ সালে শেফিল্ড শিল্ডের ন্যায় প্রথম-শ্রেণীর প্রতিযোগিতায় তাসমানিয়া দল উপেক্ষিত থাকে। প্রায় আট বছর তাসমানিয়া দল প্রতি বছরে গড়ে মাত্র দুই থেকে তিনটি প্রথম-শ্রেণীর ক্রিকেট খেলায় অংশ নিতে পারতো। সচরাচর, অস্ট্রেলিয়ার মূল ভূখণ্ডের একটি দল কিংবা টেস্ট ক্রিকেট খেলতে আসা সফররত আন্তর্জাতিক দলের বিপক্ষে প্রস্তুতিমূলক খেলায় অংশগ্রহণের সুযোগ পেতো।
অবশেষে, ১৯৬৯ সালে ঘরোয়া একদিনের ক্রিকেট প্রতিযোগিতা জিলেট কাপের প্রতিষ্ঠাকালীন সদস্য হবার সুবাদে তাসমানিয়া দল নিয়মিতভাবে প্রতিযোগিতায় অংশগ্রহণের সুযোগ লাভে সক্ষম হয়। এ পর্যায়ে তারা বেশ ভালোমানের ক্রীড়াশৈলী প্রদর্শন করে আসছে। চারবার প্রতিযোগিতার শিরোপা জয়লাভ করাসহ দুইবার রানার্স-আপ হয়। শেফিল্ড শিল্ডে অংশগ্রহণের জন্যে দলটিকে আরও আট বছর অপেক্ষার প্রহর গুণতে হয়। ১৯৭৭-৭৮ মৌসুমে অন্তর্ভুক্তির পর থেকে খুব কমই খেলায় অংশ নিতো। তবে, ১৯৭৯-৮০ মৌসুমের পর থেকে দলটি পূর্ণাঙ্গভাবে অংশ নিতে শুরু করে। ঐ প্রতিযোগিতায় ধীরে ধীরে তাদের খেলার মানের উত্তরণ ঘটে ও প্রতিযোগিতামূলক মনোভাবের পরিবেশ সৃষ্টি করতে সক্ষম হয়। প্রতিযোগিতায় অংশগ্রহণের প্রায় ৩০ বছর পর ২০০৬-০৭ মৌসুমে প্রথমবারের মতো শিরোপা জয় করে। এরপূর্বে কেএফসি টুয়েন্টি২০ বিগ ব্যাশ লীগে টাইগার্স দল শিরোপা জয় করলেও ঐ মৌসুমে রানার্স-আপ হয়েছিল।
সবুজ পোশাক পরিহিত অবস্থায় সীমিত ওভারে ক্রিকেটে তাসমানিয়া দল খেলে থাকে। দলের পরবর্তী পছন্দের পোশাক হচ্ছে লাল ও সোনালী রঙ। পোশাকে দলের লোগো তাসমানিয়ান টাইগার রয়েছে। আয়োজক দল হিসেবে নিজেদের খেলাগুলো বেলেরিভ ওভাল, হোবার্টের পূর্বাংশের উপকূলবর্তী এলাকা ক্ল্যারেন্সে অনুষ্ঠিত হয়। এছাড়াও, মাঝেমধ্যে ডেভনপোর্ট ও লঞ্চেস্টনে খেলা অনুষ্ঠিত হয়ে থাকে।
ইতিহাস
১৮০৩ সালে ইউরোপীয়দের বসতি স্থাপনকালে তাসমানিয়ায় ক্রিকেট খেলার প্রচলন প্রায় নিশ্চিতরূপেই বলা চলে। এ খেলায় অংশগ্রহণের মাধ্যমে নাবিকেরা তাদের অবসর সময় অতিবাহিত করতো। তারা অরক্ষিত উপনিবেশের নিরাপত্তা রক্ষার্থে নিয়োজিত ছিল। ১৮০৬ সালে আনুষ্ঠানিকভাবে প্রথম খেলা আয়োজনের কথা উল্লেখ রয়েছে। এছাড়াও, এ সময়ে অনেকগুলো নথিবিহীন খেলা আয়োজনও হয়েছে। উপনিবেশের যাজক ও বিখ্যাত দিনলিপিকার রবার্ট নপউডের তথ্য থেকে জানা যায় যে, ১৮১৪ সালে খেলাটি বেশ জনপ্রিয়তা লাভ করে। বিশেষ করে, বড়দিনের উৎসব চলাকালে বেশ জমজমাট ছিল।
১৮২০-এর দশকে কোন প্রাতিষ্ঠানিক ক্লাব সংগঠিত হয়নি। তাসত্ত্বেও, নিয়মিতভাবে খেলার আয়োজন করা হতো। রিচমন্ড, ক্ল্যারেন্স প্লেইন্স, কেম্পটন, সোরেল, ক্যাম্পবেল টাউনের পশ্চিমে ম্যাকুয়ারি ভ্যালি, ওয়েস্টবারি, ইভানডেল, লংফোর্ড ও হ্যাডস্পেনের বসতিগুলো ক্রিকেট খেলা আয়োজনের কথা উল্লেখ রয়েছে। এ খেলাগুলোর অনেকগুলো নিবন্ধিত হোটেলের মাধ্যমে আয়োজন করা হতো। খাদ্য ও পানীয় বিক্রয়সহ জুয়ার মাধ্যমে অতিরিক্ত অর্থ উপার্জনই এর প্রধান উদ্দেশ্য ছিল। এ ধরনের একটি খেলায় মার্চ, ১৮২৬ সালে ব্রিসবেন স্ট্রিটের ল্যাম্ব ইন হোটেলের যোসেফ বাউডেন আয়োজন করেছিলেন। সাসেক্স ও কেন্ট কাউন্টির এগারোজন ভদ্রলোক বনাম ভ্যান ডাইমেনস ল্যান্ড হোল আইল্যান্ডের বাছাই করা দলের মধ্যকার বিজয়ীকে ৫০ গিনি প্রদান করা হয়েছিল।
উপনিবেশটির প্রথম দুই দশকে কোন প্রাতিষ্ঠানিক ক্রিকেট মৌসুম প্রচলনের কথা উল্লেখ নেই। তাসমানীয় গ্রীষ্মকালকে প্রাধান্য না দিয়ে প্রচলিত ইংরেজ ক্রিকেট মৌসুমের ন্যায় জুন ও জুলাই মাসে অনেকগুলো খেলা আয়োজন করা হতো। খেলাগুলো প্রায়ই শীতকালীন বৃষ্টি ও ঠাণ্ডা পরিবেশের কারণে ভয়াবহ পরিবেশে অনুষ্ঠিত হতো। তবে, ১৮৩০-এর দশকে যুক্তিসঙ্গত কারণে দক্ষিণাঞ্চলীয় গ্রীষ্মের মাসগুলোয় আয়োজনের ব্যবস্থা করা হয়। এ দশকেই ক্লাব ক্রিকেট বেশ জমজমাট হয়ে উঠে। উপনিবেশের মধ্যে ক্রিকেট খেলাকে সংগঠিত করার পিছনে জন মার্শাল অন্যতম ভূমিকা রেখেছিলেন। তিনি ইংল্যান্ড থেকে এখানে আসার পরপরই হোবার্ট টাউন ক্লাব গঠন করেন। এরপর, ১৮৩৫ সালে ডারওয়েন্ট ক্রিকেট ক্লাব প্রতিষ্ঠিত হয়। ক্লাবটি প্রাচীনতম ক্লাব হিসেবে তাসমানিয়ায় টিকে আছে। ১৮৪১ সালে লঞ্চেস্টন ক্রিকেট ক্লাব গঠন করা হয়। এ ক্লাবটি তাসমানিয়ায় দ্বিতীয় ও অস্ট্রেলিয়ায় তৃতীয় প্রাচীনতম ক্লাবের মর্যাদা লাভ করছে। তাসমানিয়া উপনিবেশ থেকে অন্যান্য আঞ্চলিক বসতিগুলোয় ধীরে ধীরে ছড়িয়ে পড়ে। এভাবে অন্যতম জনপ্রিয় অবসর সময় অতিবাহনের মাধ্যম হয়ে উঠে।
ভৌগোলিক ও সামাজিক স্থবিরতা
১৮৪০-এর দশকের শেষদিক থেকে হোবার্ট ও লঞ্চেস্টনে সাংগঠনিক পর্যায়ে ক্রিকেটে পরিচিতি লাভ করে ও উপনিবেশের সর্বত্র ছড়িয়ে পড়ে। ১৮৫০ সালে প্রথমবারের মতো নর্থ বনাম সাউথের খেলা ওটল্যান্ডসে আয়োজন করা হয়েছিল। খেলায় সাউথ দল জয় পায়। খেলা আয়োজনের সফলতায় উজ্জ্বীবিত হয়ে আয়োজকেরা আন্তঃঔপনিবেশিক খেলা আয়োজনের দিকে সচেষ্ট হয়। তাসমানিয়ায় প্রথমবারের মতো প্রথম-শ্রেণীর ক্রিকেট খেলা অনুষ্ঠিত হয়। ১৮৫১ সালে লঞ্চেস্টনের লঞ্চেস্টন রেসকোর্সে ভিক্টোরিয়া বনাম তাসমানিয়ার মধ্যকার খেলাটি অস্ট্রেলিয়ায় প্রথম-শ্রেণীর ক্রিকেটের প্রথম খেলায় পরিণত হয়। বিজ্ঞাপন হিসেবে পোর্ট ফিলিপ জেন্টলম্যান বনাম ভ্যান ডাইমেনস ল্যান্ড জেন্টলম্যানের কথা উল্লেখ করা হয়েছিল। খেলায় প্রতি ওভারে চার বল রাখা হয়। কোন বাউন্ডারি রাখা হয়নি। প্রায় ২৫০০ দর্শক সমবেত হয়েছিলেন। অসীম সময়ের ঐ খেলাটি দুই দিনেই শেষ হয় যায়। তাসমানিয়া দল তিন উইকেটে জয়লাভ করে।
প্রথম-শ্রেণীর ক্রিকেটে প্রথম জয়ের স্বাদ আস্বাদন করলেও অস্ট্রেলীয় উপনিবেশগুলোয় তাসমানিয়া ভৌগোলিক কারণে প্রতিযোগিতায় অংশগ্রহণের অভাববোধ করতে থাকে। ১৯শ শতাব্দীর শেষদিকে খুব কম দলই দীর্ঘ সমুদ্র পথ পাড়ি দিয়ে এ দ্বীপে আসার আগ্রহ দেখায়। এরপর থেকে খুব ধীরে ধীরে এ পরিস্থিতির উত্তরণ ঘটতে শুরু করে। প্রধান ক্লাবগুলোয় পেশাদারী পর্যায়ের দিকে ধাবিতকালীন তাসমানিয়ার ক্লাবগুলো শৌখিনতত্ত্বের দিকেই ধরে রাখে। এছাড়াও, খেলার উত্তরণের সাথে দলটি তাল মিলাতে পারেনি। ১৮৫৮ সালে ভিক্টোরিয়া দল নতুন ধরনের রাউন্ড আর্ম ভঙ্গীমা নিয়ে অগ্রসর হয়। অব্যাহত কৌশলের ফলে তাসমানীয় ব্যাটিং মেরুদণ্ড থুবড়ে পড়ে। ১৮৫০-এর দশকে ভিক্টোরিয়ায় স্বর্ণখনির দিকে তাসমানীয়রা সাড়া দিলে তাসমানিয়ায় গুণমানসমৃদ্ধ খেলোয়াড়ের নির্বাচনে নেতিবাচক প্রভাব ফেলে।
এ ধরনের সমস্যা থাকা সত্ত্বেও তাসমানীয় ক্রিকেটে স্থানীয় দলগুলো মাঝে-মধ্যেই প্রতিযোগিতাধর্মী দলের বিপক্ষে খেলতে থাকে। ১৮৬১-৬২ মৌসুমে সফররত ইংরেজ দল তাসমানিয়ার বিপক্ষে খেলে চার উইকেটে জয় তুলে নেয়। ১৮৭০-এর দশকের শুরুতে তাসমানিয়া দল ভিক্টোরিয়ার বিপক্ষে তিনবার খেলে। তবে, সবগুলো খেলাতেই তারা পরাজিত হয়েছিল। দৃঢ় বিশ্বাস গড়ে উঠে যে, তাসমানিয়া দল প্রতিযোগিতাধর্মী খেলার উপযোগী নয়। ১৮৭৭ সালের পূর্ব-পর্যন্ত আর কোন প্রথম-শ্রেণীর খেলায় অংশ নেয়নি দলটি। এ বছরে দলটি অ্যাডিলেডে সাউথ অস্ট্রেলিয়ার বিপক্ষে প্রথম-শ্রেণীর ক্রিকেট খেলায় অংশগ্রহণের লক্ষ্যে গমন করে।
১৮৮০-এর দশকে উপনিবেশে খেলার মানের উত্তরণ ঘটে। ১৮৮০ সালে টিসিএ গ্রাউন্ড প্রতিষ্ঠিত হয়। এরফলে, উপনিবেশের রাজধানী হোবার্টে স্থায়ী মাঠে খেলার ব্যবস্থা হয়। নিয়মিতভাবে স্থানীয় প্রতিযোগিতা আয়োজনের মাধ্যমে খেলোয়াড়দের খেলার মানের উত্তরণের দিকে নজর দেয়া হয়। স্থানীয় সংবাদপত্র দ্য মার্সি’র স্বত্ত্বাধিকারী জন ডেভিস ক্রিকেটের বেশ ভক্ত ছিলেন। ব্যক্তিগত উদ্যোগে বিভিন্ন সফররত ইংরেজ দলকে এ উপনিবেশে নিয়ে আসেন। ১৮৮৭-৮৮ সালে সফররত ইংরেজ দলের বিপক্ষে তাসমানিয়ার বিজয়ের ফলে ভিক্টোরিয়া দল প্রতিযোগিতায় পুনরায় অংশ নিতে থাকে।
১৮৯০-এর দশকে এ উপনিবেশে প্রায় প্রত্যেক বছর প্রতিনিধিত্বমূলক ক্রিকেট খেলায় ভিক্টোরিয়ার বিপক্ষে প্রতিদ্বন্দ্বিতা করতে থাকে। পাশাপাশি, মাঝে-মধ্যে নিউ সাউথ ওয়েলসের বিপক্ষেও মুখোমুখি হয়। কেনেথ বার্ন, চার্লস ইডি ও এডওয়ার্ড উইন্ডসরের ন্যায় প্রকৃতমানসম্পন্ন প্রথম-শ্রেণীর খেলোয়াড়ের সন্ধান পায়। তন্মধ্যে, প্রথম দুইজন খেলোয়াড় অস্ট্রেলিয়ার পক্ষে টেস্ট ক্রিকেটে অংশ নিয়েছেন। ১৯১০ সালের মধ্যে ইডি ও বার্নের অবসর গ্রহণ এবং হোবার্ট ও লঞ্চেস্টনের মধ্যে যুদ্ধের ফলে তাসমানিয়ায় প্রথম-শ্রেণীর ক্রিকেট হুমকির মুখোমুখি হয়। প্রথম বিশ্বযুদ্ধের কারণে অনেক প্রতিভাধর খেলোয়াড় যুদ্ধক্ষেত্রে নিহত হয়। যুদ্ধের কারণে ক্রিকেট খেলা বন্ধ হয়ে যায়। ১৯২৩ সালের পূর্ব-পর্যন্ত খেলা হয়নি। পাশাপাশি, আর্থিক সমস্যাও এতে নিহিত ছিল।
শেফিল্ড শিল্ডে প্রতিকূলতা
যুদ্ধের মাঝখানের বছরগুলোয় তাসমানিয়ায় স্থবিরভাব বিরাজ করে। রাজ্য দলটি যুদ্ধের ক্ষতিপূরণে চেষ্টা চালায়। ক্লাব ক্রিকেটেও দক্ষিণ, উত্তর ও উত্তর-পশ্চিমাঞ্চলে প্রতিপক্ষ গড়ে উঠায় বেশ ক্ষতিগ্রস্ত হয়। এ সময়ে লরি ন্যাশ, জ্যাক ব্যাডককের ন্যায় বেশ কয়েকজন অসাধারণ ক্রিকেটারের আবির্ভাব ঘটে। তবে, উপযুক্ত সুযোগ-সুবিধার অভাবে অনেকেই শহরমূখী হন। তাসমানিয়ায় সময়ে সময়ে ক্রিকেটের গুণগতমানে ভিন্নতা লক্ষ্য করা যায়। কিন্তু, দ্বিতীয় বিশ্বযুদ্ধের পর এর মান বেশ উঁচুতে পৌঁছে। প্রথম বিশ্বযুদ্ধের তুলনায় এবার বেশ দ্রুত চালু হয়। রোনাল্ড মরিসবি, এমারসন রডওয়েল, বার্নার্ড কনসিডিনের ন্যায় বেশ ভালোমানের খেলোয়াড়ের আবির্ভাব হয়। ফলশ্রুতিতে, তাসমানিয়ান ক্রিকেট অ্যাসোসিয়েশন গঠিত হয়। আরও খেলার আয়োজন করা হয় ও স্বীকৃতি লাভ করে।
রডওয়েল ও টেরেন্স কাউলি’র দূর্দান্ত ক্রীড়াশৈলী প্রদর্শন স্বত্ত্বেও ১৯৫০-এর দশকে তাসমানিয়াকে ভিক্টোরিয়া দলের বিপক্ষে প্রতিদ্বন্দ্বিতা করতে যথেষ্ট বেগ পেতে হয়েছিল। ফলশ্রুতিতে, ভিক্টোরিয়ান ক্রিকেট অ্যাসোসিয়েশন নিয়মিতভাবে তাসমানিয়ার বিপক্ষে খেলায় অংশ না নেয়ার সিদ্ধান্ত নেয়। সফররত ইংরেজ দলগুলো রাজ্য দলটির বিপক্ষে অংশগ্রহণকৃত খেলাগুলোকে দ্বিতীয়-শ্রেণীর মর্যাদা দেয়। এরফলে, ১৯৬৪ সালে তাসমানিয়ান ক্রিকেট অ্যাসোসিয়েশন প্রথমবারের মতো শেফিল্ড শিল্ডে অংশগ্রহণের চেষ্টা চালায়। তবে, অস্ট্রেলিয়ান ক্রিকেট কন্ট্রোল বোর্ড শিল্ডে তাসমানিয়ার অংশগ্রহণের পূর্বে রাজ্যের প্রশাসন ব্যবস্থাকে উন্নয়নের নির্দেশনা দেয়। তাসত্ত্বেও, কুইন্সল্যান্ড বুলস, সাউদার্ন রেডব্যাকস ও ওয়েস্টার্ন ওয়ারিয়র্স থেকে তাসমানিয়াকে সহায়তাকল্পে পূর্ণাঙ্গ শক্তিধর দল প্রেরণ করে ও পরবর্তী কয়েক বছর শিল্ডে অংশগ্রহণের পূর্বে প্রস্তুতিমূলক খেলায় প্রতিদ্বন্দ্বিতা করতে থাকে। ১৯৬৯ সালে ঘরোয়া একদিনের প্রতিযোগিতা ফোর্ড র‍্যাঞ্জার কাপের প্রচলন ঘটলে তাসমানিয়া পূর্ণাঙ্গ দলের মর্যাদা পায়।
১৯৭২-৭৩ মৌসুমে ল্যাঙ্কাশায়ারের অল-রাউন্ডার জ্যাক সিমন্স দলে যুক্ত হলে ভাগ্যের উন্নয়ন ঘটে। তার উজ্জ্বীবিত অধিনায়কত্বে তাসমানিয়া প্রতিযোগিতায় লিপ্ত হয়। ১৯৭৪-৭৫ ও ১৯৭৫-৭৬ মৌসুমের জিলেট কাপের সেমি-ফাইনালে দলটি পরাজিত হয়। অবশেষে, ১৯৭৭ সালে দুই বছরের জন্যে পরীক্ষামূলকভাবে অস্ট্রেলিয়ান ক্রিকেট বোর্ড কর্তৃপক্ষ শেফিল্ড শিল্ডে অংশগ্রহণের অনুমতি প্রদান করে। তবে, অন্যান্য দলের তুলনায় কম খেলার ব্যবস্থা রাখা হয়। মৌসুমে দুইবারের পরিবর্তে একবার অন্যান্য রাজ্য দলের সাথে খেলার আয়োজন করা হয়। ১৯৭৭ সালে সফররত ভারতীয় একাদশের বিপক্ষে টিসিএ গ্রাউন্ডে ৮৪ রানের দূর্দান্ত জয় পায় তাসমানিয়া দল। এ জয়ের ফলে টিসিএ কর্তৃপক্ষ প্রধান ক্রিকেট কর্তৃপক্ষদেরকে জাতীয় পর্যায়ের প্রতিযোগিতায় তাসমানিয়ার শক্তিমত্তার কথা তুলে ধরে।
জাতীয় পর্যায়ে প্রতিদ্বন্দ্বিতা
তাসমানিয়ার ক্রিকেটে সিমন্স উজ্জ্বীবনী শক্তি আনয়ণ করলেও তার নেতৃত্বে দলটি বারোটি প্রথম-শ্রেণীর খেলার মধ্যে মাত্র একটিতে জয়লাভ করতে সক্ষম হয়েছিল। তবে, ঐ সময়ে নিজ রাজ্যের খেলোয়াড়দের মান ভালো থাকলে দলটি হয়তোবা আরও সফলতা পেতে পারতো। তবে, লিস্ট এ ক্রিকেটে দলের সাফল্য অধিক ছিল। এগারো খেলার মধ্যে ছয়টিতে বিজয় এনে দেন। এছাড়াও, তিনি টিসিএকে রাজ্যের ক্রিকেট প্রশাসনে আধুনিকীকরণে সর্বাত্মক সহায়তা করেন।
১৯৭৪-৭৫ ও ১৯৭৫-৭৬ মৌসুমে দুইবার জিলেট কাপের সেমি-ফাইনালে অগ্রসর হবার পর অবশেষে ১৯৭৭-৭৮ মৌসুমে প্রথমবারের মতো চূড়ান্ত খেলায় অবতীর্ণ হয়। তবে, ওয়াকা গ্রাউন্ডে অনুষ্ঠিত ঐ খেলায় ওয়েস্টার্ন অস্ট্রেলিয়ার কাছে সাত উইকেটে পরাভূত হয়। পরের বছর ১৯৭৮-৭৯ মৌসুমের ঘরোয়া একদিনের প্রতিযোগিতা জিলেট কাপে বিস্ময়করভাবে বিজয়ী হয় তাসমানিয়া দল। চূড়ান্ত খেলাটি পূর্ববর্তী বছরের অনুরূপ ছিল। হোবার্টের টিসিএ গ্রাউন্ডে নিজ মাঠ ও দর্শকদের উপযোগী পরিবেশে ওয়েস্টার্ন অস্ট্রেলিয়াকে তারা ৪৭ রানে পরাজিত করেছিল। এরপর পক্ষকালের মধ্যে শেফিল্ড শিল্ডে প্রথমবারের মতো জয়লাভ করে দলটি। ডেভনপোর্টে অনুষ্ঠিত খেলায় এবারও তারা ওয়েস্টার্ন অস্ট্রেলিয়াকে চার উইকেটে হারায়। বিজয়ের মাধ্যমে প্রধান রাজ্যগুলির কাছে সমীহের পাত্রে পরিণত হয় তাসমানিয়া দল।
সিমন্সের উপস্থিতিতে ১৯৭৮-৭৯ মৌসুমে জিলেট কাপের শিরোপা জয় করে তাসমানিয়া ক্রিকেটে সকলের মনোযোগ আকর্ষণে সক্ষম হয়। খুব শীঘ্রই আন্তর্জাতিক পর্যায়ে পেশাদার ক্রিকেটারদের যুক্ত হতে দেখা যায়। তারা সংক্ষিপ্তকালে রাজ্য দলটিতে যোগ দিয়ে তাসমানিয়ার অবকাঠামো শক্তিশালীকরণসহ অস্ট্রেলিয়ার পরিবেশে আরও দক্ষতা বৃদ্ধিতে তৎপর হয়। মাইকেল হোল্ডিং, উইনস্টন ডেভিস, প্যাট্রিক প্যাটারসন, রিচার্ড হ্যাডলি ও ডেনিস লিলি’র ন্যায় তারকা খেলোয়াড়েরা ১৯৭০-এর দশকের শেষদিক থেকে ১৯৮০-এর দশকে সূচনাকাল পর্যন্ত খেলেন।
তাদের অপূর্ব দক্ষতা থাকা সত্ত্বেও এ সময়ে দলটি জয়লাভ করতে বেশ বেগ পায়। প্রতিযোগিতামূলক খেলায় খুব কম সফলতা প্রাপ্তি সত্ত্বেও বিশ্বের সেরা ব্যাটসম্যান রিকি পন্টিং দলকে টেনে তুলতে এগিয়ে আসেন।
তাসমানিয়ান টাইগার্স যুগ
১৯৯১ সালে টিসিএ’র প্রশাসন ব্যবস্থা ও সাংগঠনিকভাবে পুণর্বিন্যস্ত করা হয়। তাৎক্ষণিকভাবে সফল না হলেও ১৯৯০-এর দশকের মাঝামাঝি পর্যায়ে আরও পেশাদারীত্বের দিকে ধাবিত হয়। এ পর্যায়ে রাজ্য দলটির নাম পরিবর্তিত হয়ে তাসমানিয়ান টাইগার্স রাখা হয় ও বেলেরিভ ওভালে নতুন সদর দফতর করা হয়। অবশেষে রাজ্য দলটি আরও সফলতার মুখ দেখে। ১৯৯৩-৯৪ মৌসুমে প্রথমবারের মতো চূড়ান্ত খেলায় অবতীর্ণ হয়। কেবলমাত্র নিউ সাউথ ওয়েলসের কাছে পরাভূত হয়। কিন্তু, প্রথম-শ্রেণীর ক্রিকেটে সফলতার স্বাক্ষর রাখতে সক্ষম হয়। ১৯৯৭-৯৮ মৌসুমে একাধারে ছয়টি খেলায় জয় পেয়ে স্মরণীয় সফলতা পায়। তবে, এ ধরনের প্রভাববিস্তার রাখা সত্ত্বেও প্রতিযোগিতার শিরোপা জয়ে সক্ষম হয়নি।
১৯৯০-এর দশকের শেষার্ধ্বে তাসমানিয়ায় শীর্ষসারির ক্রিকেটারদের অন্তর্ভুক্তির ধারা চলমান রাখেন। জেমি কক্স, ডেন হিলস, শন ইয়ং ও মাইকেল ডি ভেনুতো রাজ্য দলের তারকা খেলোয়াড় হিসেবে পরিচিতি লাভ করলেও অস্ট্রেলিয়া দলে তাদের স্থান খুঁজে পাওয়া যায়নি।
অস্ট্রেলিয়ার ঘরোয়া পর্যায়ের সকল স্তরের ক্রিকেটে টাইগার্স দল প্রতিদ্বন্দ্বিতার ধারা অব্যাহত রাখে। ২০০৬-০৭ মৌসুমে প্রথমবারের মতো শেফিল্ড শিল্ডের শিরোপা জয়ের কৃতিত্ব দেখায়। পাঁচ বছর পর ২০১০-১১ মৌসুমে দ্বিতীয়বার ও ২০১২-১৩ মৌসুমে আবারও শিরোপা পায়। এছাড়াও, ১৯৯৩-৯৪, ১৯৯৭-৯৮, ২০০১-০২ ও ২০১১-১২ মৌসুমে চারবার চূড়ান্ত খেলায় অংশ নেয়। কিন্তু, তাদেরকে দ্বিতীয় স্থান নিয়ে সন্তুষ্ট থাকতে হয়েছিল।
ফোর্ড র‍্যাঞ্জার কাপে টাইগার্স দল অধিকতর সফল হয়। ১৯৭৮-৭৯, ২০০৪-০৫, ২০০৭-০৮ ও ২০০৯-১০ মৌসুমে চারবার শিরোপা জয় করে। এছাড়াও, ১৯৭৭-৭৮ ও ১৯৮৬-৮৭ মৌসুমে দুইবার রানার্স-আপ হয়। ২০০৬-০৭ মৌসুমে অস্ট্রেলীয় ঘরোয়া টুয়েন্টি২০ প্রতিযোগিতা কেএফসি টুয়েন্টি২০ বিগ ব্যাশ লীগের দ্বিতীয় আসরে দূর্ভাগ্যজনকভাবে রানার্স-আপ হয়েছিল।
ঘরোয়া পর্যায়ের ক্রিকেটে সাম্প্রতিক সফলতা অস্ট্রেলিয়া জাতীয় ক্রিকেট দলের সদস্য নির্বাচনে প্রভাব ফেলে। রাজ্য দলে বেশ ভালোমানের খেলা উপহার দিলেও স্পিনার জেসন ক্রেজা আন্তর্জাতিক পর্যায়ে তেমন প্রভাব ফেলতে পারেননি। মাত্র দুই টেস্টে অংশগ্রহণের সুযোগ পান তিনি। ২০০৮ সালে ব্রেট গিভসকে একদিনের আন্তর্জাতিক দলে খেলেন ও পরবর্তীতে ইন্ডিয়ান প্রিমিয়ার লীগে (আইপিএল) অংশ নেন। ফাস্ট বোলার বেন হিলফেনহসকে ২০০৭ সালের আইসিসি বিশ্ব টুয়েন্টি২০ প্রতিযোগিতায় খেলানো হয় ও ভারত গমনের জন্যে মনোনীত করা হয়। এরপর, ২০০৯ সালে দক্ষিণ আফ্রিকার বিপক্ষে টেস্ট ক্রিকেটে অভিষেক ঘটে তার। ২০০৯ সালের অ্যাশেজ সিরিজ চলাকালে উইকেট-রক্ষক টিম পেইনকে শেষদিকে দলে অন্তর্ভুক্ত করা হয়। তিনি আঘাতজনিত কারণে সংরক্ষিত উইকেট-রক্ষক গ্রাহাম ম্যানু’র স্থলাভিষিক্ত হয়েছিলেন।
কেএফসি টুয়েন্টি২০ বিগ ব্যাশ লীগকে আন্তর্জাতিক পর্যায়ে উপনীত করার লক্ষ্যে ২০০৯-১০ মৌসুমে ক্রিকেট অস্ট্রেলিয়া কর্তৃপক্ষ রাজ্য দলকে বিদেশী তারকা খেলোয়াড়ের অন্তর্ভুক্তিকরণে অনুমোদন দেয়। তাসমানিয়া কর্তৃপক্ষ এ প্রকল্পে বড় ধরনের সাড়া ফেলে। শ্রীলঙ্কান তারকা খেলোয়াড় লাসিথ মালিঙ্গাকে চুক্তিবদ্ধ করে। কিন্তু, শ্রীলঙ্কা দলের পক্ষে আন্তর্জাতিক খেলায় ব্যস্ত থাকায় মালিঙ্গাকে চলে আসতে হয়। ফলে, ১৬ নভেম্বর, ২০০৯ তারিখে ক্রিকেট তাসমানিয়া কর্তৃপক্ষ মালিঙ্গা’র পরিবর্তে বিদেশী খেলোয়াড় হিসেবে ২০০৯-১০ মৌসুমের কেএফসি টুয়েন্টি২০ বিগ ব্যাশ প্রতিযোগিতায় দিমিত্রি মাসকারেনহাসের স্থলাভিষিক্ত হবার কথা ঘোষণা করে। তবে, রাণা নাভেদ-উল-হাসান মাসকারেনহাসের স্থলাভিষিক্ত হয়েছিলেন। পরের মৌসুমেও নাভেদ-উল-হাসান খেলেছিলেন।
শ্রীপুর বুড়া মসজিদ
শ্রীপুর বুড়া মসজিদ বাংলাদেশের চট্টগ্রাম জেলার বোয়ালখালীর একটি ঐতিহ্যবাহী মসজিদ। প্রতি শুক্রবার জুমার দিন এখানে দেশ বিদেশ থেকে ধর্মপ্রাণ মুসলমানদের সমাগম ঘটে বরকত, ফজিলত ও পূণ্যের আশায়। জাতি-ধর্ম বর্ণ নির্বিশেষে সারাদেশের মানুষের কাছে পুণ্যময় তীর্থভূমি হিসেবে পরিচিত এ বুড়া মসজিদ।
ইমাম বুখারী
ইমাম বুখারী (১৯ জুলাই ৮১০ – ১ সেপ্টেম্বর ৮৭০), আরব রীতি অনুযায়ী বংশধারাসহ পুরো নাম হলো মুহাম্মদ বিন ইসমাইল বিন ইবরাহীম বিন মুগীরাহ বিন বারদিযবাহ (আরবি/ফার্সি ভাষায়: محمد بن اسماعيل بن ابراهيم بن مغيره بن بردزبه بخاری), একজন বিখ্যাত হাদীসবেত্তা ছিলেন। তিনি "সহীহ বুখারী" নামে একটি হাদীসের সংকলন রচনা করেন, যা মুসলমানদের নিকট সর্বোত্তম হাদিস-গ্রন্থ হিসেবে বিবেচিত। তার নাম মুহাম্মদ। উপনাম হলো আবু আবদুল্লাহ। আমিরুল মুমিনীন ফিল হাদীস তার উপাধি। বুখারা তার জন্মস্থান বলে তাকে বুখারী বলা হয়।
শ্রীপুর বুড়া মসজিদ
ইতিহাস
শ্রীপুর বুড়া মসজিদ বোয়ালখালী উপজেলার শ্রীপুর খরণদ্বীপ ইউনিয়নে অবস্থিত একটি ঐতিহ্যবাহী মসজিদ। এটি শ্রীপুর শাহী বুড়া মসজিদ নামেও পরিচিত। প্রায় ৩শ বছর আগে এ মসজিদ প্রতিষ্ঠা করা হয় বলে জনশ্রুতি রয়েছে। তবে এ মসজিদ ঠিক কত সালে প্রতিষ্ঠিত হয়েছিল তার সঠিক দিনক্ষণ জানা যায়নি।
ইমাম বুখারী
জীবনী
তিনি ১৩ই শাওয়াল শুক্রবার, ১৯৪ হিজরীতে (৮১০ খ্রিষ্টাব্দ) খোরাসানের বুখারাতে (বর্তমানে উজবেকিস্তানের অংশ) জন্মগ্রহণ করেন। তার বাবার নাম ইসমাইল ইবনে ইব্রাহিম। তার দাদার নাম ইব্রাহিম। তার দাদার সম্পর্কে খুব বেশি জানা না গেলেও তার বাবা ইসমাইল মুসলিম বিশ্বে একজন পরিচিত ব্যক্তিত্ব ছিলেন। তিনি ছিলেন একজন হাদীসবিদ। তিনি হাদিস শাস্ত্রবিদ আল্লামা হাম্মাদ এবং হযরত ইমাম মালেক এর শাগরিদ ছিলেন। এছাড়াও বিখ্যাত মনীষী হযরত আব্দুল্লাহ ইবনে মুবারক  এর শাগরিদ ছিলেন বলে জানা যায়। সমসাময়িক যুগের আরও অনেক বুজুর্গ আলেমদের কাছ থেকে দ্বীনে ফায়েজের জাহেরি ও বাতেনি ইলম হাসিল করে সুযোগ্য আলেম ও বিজ্ঞ মুহাদ্দিস হিসেবে নিজেকে প্রতিষ্ঠিত করেন। ইমাম বুখারী  শিক্ষা, জ্ঞান ও যোগ্যতা শুধু পিতার দিক থেকেই পাননি বরং মাতার দিক থেকেও অর্জন করেছিলেন। ইমাম বুখারী  এর মাতা ছিলেন বিদূষী ও মহীয়সী মহিলা। নেককার মহিলা হিসেবে তার পরিচিতি ছিল। এ সম্পর্কে একটা ঘটনা আছে। বাল্যকালে ইমাম বুখারী  এর একবার কঠিন রোগে আক্রান্ত হয়ে পড়েন। এ রোগের প্রভাবে তার দুই চোখ প্রায় অন্ধ হয়ে যায়। স্নেহময়ই মাতা পুত্রের চোখের আলোর পুনঃপ্রাপ্তির জন্য ব্যাকুল হয়ে পড়েন এবং আল্লাহ্‌ পাকের দরবারে প্রার্থনা করতে থাকেন। এ পর্যায়ে এক রাত্রে স্বপ্নে তিনি হযরত ইব্রাহীম  কে তার শিয়রে বসা অবস্থায় দেখতে পেলেন। হযরত ইব্রাহীম আ. তাকে বলেন, তোমার প্রার্থনা আল্লাহ্‌ পাক কবুল করেছেন। তার দয়ার বরকতে তোমার পুত্র চোখের আলো ফিরে পেয়েছে। পরদিন সকালে ঘুম থেকে জেগে তার পুত্র ইমাম বুখারী বলে উঠলেন, আম্মা! আমি সবকিছু দেখতে পাচ্ছি। আমার চোখ ভাল হয়ে গেছে। এ ঘটনাটিই প্রমাণ করে ইমাম বুখারী এর মাতা কত বড় মাপের বুজুর্গ মহিলা ছিলেন। ইমাম বুখারী  শৈশবেই বাবাকে হারান, ফলে মায়ের কাছে প্রতিপালিত হন। পিতা মারা যাওয়ার সময় প্রচুর ধনসম্পদ রেখে যান। ফলে ইমাম বুখারীকে কোনরূপ প্রতিকূল অবস্থার সম্মুখীন হতে হয়নি। মাতাই পুত্রের শিক্ষা-দীক্ষার ভার গ্রহণ করেন। ইমাম বুখারী  এর বাল্যকাল থেকেই শিক্ষা-দীক্ষার প্রতি গভীর আগ্রহ ছিল। ইমাম বুখারী  প্রথমে কোরআন পাঠ শুরু করেন। মাত্র ৬ বছর বয়সে তিনি কুরআন মুখস্থ করেন। ১০ বছর বয়স থেকে তিনি হাদীস মুখস্থ করা শুরু করেন। ১৬ বছর বয়সেই তিনি "আবদুল্লাহ বিন মুবারক" এবং "ওয়াকীর পান্ডুলিপিসমূহ" মুখস্থ করে ফেলেন। মহান আল্লাহ্‌ পাক তাকে অনন্য সাধারণ স্মরণ শক্তি দান করেছিলেন।
শ্রীপুর বুড়া মসজিদ
নামকরণ
ধারণা করা হয়, মোঘল আমলের শেষের দিকে প্রথম শনের ছাউনি দিয়ে এ মসজিদ গড়া হয়। জনশ্রুতি রয়েছে নামাজের সময় হলে এ মসজিদে গায়েবী আজান হতো। চট্টগ্রামের তৎকালীন প্রশাসক থানাদার ওয়াসিন চৌধুরী এ মসজিদ প্রতিষ্ঠা করেছিলেন বলেও জনশ্রুতি রয়েছে। তার দাদা শেখ নাছির উদ্দিন তৎকালীন অবিভক্ত ভারতের গৌড় এলাকা থেকে এ এলাকায় ইসলাম প্রচারের উদ্দেশ্যে আগমন করেছিলেন। খুব সম্ভবত শেখ নাছির উদ্দিন এলাকার মুসল্লীদের পাঞ্জাগানা নামায আদায়ের সুবিধার্থে এ মসজিদ প্রতিষ্ঠা করেন। নামকরণ সম্পর্কে জানা যায়, ওয়াসিন চৌধুরীর পিতা একজন ইবাদত গুজার ব্যক্তি ছিলেন। তিনি ইবাদত বন্দেগীতে এতই মশগুল থাকতেন যে, পারিপাশ্বিক অবস্থার কোন খবর রাখতেন না। তিনি বুড়ো বয়সে এ মসজিদে নামাজ যিকির আজকারে দিন রাত কাটিয়ে দিতেন। এভাবেই দিনের পর দিন কেটে যেত তার আধ্যাত্নিক সাধনায়। তিনি এতই পরহেজগার ছিলেন যে, তাকে সবাই বুড়া হুজুর নামে ডাকত। ইবাদত করতে করতে তিনি একদিন এই মসজিদ থেকে গায়েব হয়ে যান। পরবর্তীতে তার কোন সন্ধান কেউ পাননি বলে কথিত আছে। তাই তার নামানুসারে এটি বুড়া মসজিদ নামে প্রসিদ্ধি লাভ করে।
ইমাম বুখারী
সফরসমূহ
ষোল বছর বয়সে তিনি মা এবং বড় ভাইয়ের সাথে হজ্জে গমন করেন। হজ্জের পর তিনি মক্কাতে রয়ে গেলেন এবং হিজাযের হাদীসবিশারদদের কাছ থেকে হাদীস গ্রহণ করতে থাকলেন। এ সময় তিনি "কাজায়াস সাহাবা ওয়াত তাবীয়ীন" নামক গ্রণ্থ রচনা করেন। এরপর হাদীস অন্বেষণের জন্য তিনি ইরাক, সিরিয়া ও মিশরসহ বহু অঞ্চলে সফর করেন। একদা ইমাম বুখারি মুহাদ্দিস দাখেলির দরসগাহে যোগ দেন। দীর্ঘ ১৬ বছর পর তিনি হাদীস অন্বেষণের ভ্রমণ শেষ করে নিজ মাতৃভূমি বুখারায় ফিরে আসেন।
শ্রীপুর বুড়া মসজিদ
সংস্কার
১৮৮৬ সালে ভূমিকম্পের কারণে বেড়া ও ছনের ছাউনি দিয়ে তৈরি মসজিদটি ভেঙ্গে যায়। ১৯৪০ সালে পুরনো মসজিদ ভেঙ্গে সেটি পাকা দালান করা হয়। ১৯৭৪ সালে মসজিদটি সম্প্রসারণ এবং ১৯৮৬ সালে মসজিদটি দ্বিতল ভবনে উন্নীত করা হয়। সময়ের বাস্তবতায় ইতিমধ্যে মসজিদটির নতুন অবয়ব দেওয়া হচ্ছে । তাই নতুন করে আধুনিক নির্মাণ স্থাপত্যশৈলীর মাধ্যমে মসজিদটি নির্মাণের পরিকল্পনা গ্রহণ করা হয়। ইতিমধ্যে চূড়ান্ত হয়েছে নকশাসহ প্রাথমিক কাজ। সম্ভাব্য ব্যয় ধরা হয়েছে ২২ কোটি টাকা।‘পুরো আঙিনাটির আয়তন ১ লক্ষাধিক বর্গফুট। এ জায়গাকে ভিত্তি করে পরিকল্পনাটি করা হয়েছে। থাকবে ১৩০ ফুট উচ্চতার মিনার এবং মিনারে সর্বোচ্চ চূড়ায় স্থাপন করা হবে পবিত্র মক্কা শরীফের জমজম টাওয়ারের আদলে ক্লক টাওয়ার,(চার পাশে চারটি বৃহৎ আকারের ঘড়ি) যা দিনে ও রাতে সমানভাবে ২০ কিলোমিটার দূর হতে দেখা যাবে। এ ছাড়াও থাকছে সুপ্রশস্ত প্রবেশদ্বার, ঈদগাহ, কবরস্থান, এতিমখানা, মাদরাসা সংবলিত একাডেমিক ভবন, অজুখানা সহ অনেক কিছু যা এখানে আগত সকল মেহমানদের আকৃষ্ট করবে ।
ইমাম বুখারী
শৈশব কাল
শিশুকালেই তার পিতা মৃত্যুবরণ করেন। পিতার মৃত্যুর পর মাতার তত্বাবধানে তিনি প্রতিপালিত হন। দশ বছর বয়সে উপনীত হয়ে তিনি জ্ঞান চর্চার প্রতি আগ্রহী হয়ে উঠেন। অল্প বয়সেই তিনি পবিত্র কুরআন মুখস্থ করেন। শৈশব কালে মক্তবে লেখাপড়া করার সময়ই আল্লাহ্ তার অন্তরে হাদীছ মুখস্থ ও তা সংরক্ষণ করার প্রতি আগ্রহ ও ভালবাসা সৃষ্টি করে দেন। ১৬ বছর বয়সেই হাদীছের প্রসিদ্ধ কিতাবগুলো পাঠ সমাপ্ত করেন। তার জীবনীতে উল্লেখ করা হয়েছে যে, তিনি ছোট থাকতেই অন্ধ হয়ে গিয়েছিলেন এবং আল্লাহর রহমতে ও তার মায়ের দোয়ায় পুনরায় দৃষ্টি শক্তি ফিরে পান ।
বিভিন্ন দেশ ভ্রমণ
হাদীছ সংগ্রহের জন্য ইমাম বুখারী অত্যন্ত কঠোর পরিশ্রম করে অনেক দেশ ভ্রমণ করেছেন। সে সময় যে সমস্ত দেশে বিজ্ঞ মুহাদ্দিসগণ বসবাস করতেন তার প্রায় সবগুলোতেই তিনি ভ্রমণ করেছেন এবং তাদের নিকট থেকে হাদীছ সংগ্রহ করেছেন। খোরাসানের বিভিন্ন অঞ্চল ছাড়াও তিনি যে সমস্ত দেশে ভ্রমণ করেছেন তার মধ্যে রয়েছে মক্কা, মদীনা, ইরাক, হিজাজ, সিরিয়া, মিশর এবং আরও অনেক শহর।
বাগদাদে স্মরণ শক্তির পরীক্ষা
তৎকালীন সমগ্র ইসলামী রাজ্যে যখন মুহাদ্দিছ হিসেবে ইমাম বুখারীর কথা ছড়িয়ে পড়ল তখন সেই যুগের বড় বড় মুহাদ্দিসগণ তাকে পরীক্ষা করতে চাইলেন। তাই তিনি যখন বাগদাদে আগমণ করলেন তখন চারশত মুহাদ্দিস একত্রিত হয়ে ১০০টি সহীহ হাদীছ নির্বাচন করে তার সনদ ও মতন পাল্টিয়ে দিয়ে ১০ ভাগে বিভক্ত করে দশজন মুহাদ্দিসের হাতে সোপর্দ করলেন। অতঃপর তার জন্য হাদীসের মজলিস স্থাপন করা হলো। তিনি যখন আসন গ্রহণ করলেন তখন প্রথমে একজন মুহাদ্দিস ১০টি হাদীস নিয়ে তার দিকে এগিয়ে গিয়ে একটি একটি করে সবগুলো হাদীস পাঠ করে শেষ করলেন। প্রতিটি হাদীস পড়া শেষ হলেই ইমাম বুখারী বললেনঃ এ ধরনের কোন হাদীস আমার জানা নেই। এমনিভাবে ১০ জন বিখ্যাত মুহাদ্দিস ১০০টি হাদীছ তার সামনে পাঠ করলেন। সকল হাদীছের ক্ষেত্রেই তিনি বার বার একই কথা বললেন।
পরিশেষে তিনি সকলকে ডেকে উলটপালট কৃত হাদীসগুলোর প্রত্যেকটি হাদীসকে তার আসল সনদের দিকে ফিরিয়ে দিলেন এবং ঠিক করে দিলেন। হাদীছগুলোর সনদ থেকে কোন রাবীর (হাদিস বর্ণনাকারী) নাম বাদ পড়েনি এবং মতনসমূহ থেকে একটি শব্দও ছুটে যায় নি। এমনকি হাদীসগুলো সঠিকভাবে সাজানোতে মুহাদ্দিছগণ তার কোন ভুল-ত্রটি ধরতে পারেন নি। বলা হয় যে, সমরকন্দে যাওয়ার পরও তাকে একই নিয়মে পরীক্ষা করা হয়েছিল। এতে সেই যুগের সর্বশ্রেষ্ঠ মুহাদ্দিস হিসেবে সকলেই তাকে স্বীকৃত প্রদান করলেন।
ইমাম বুখারীর উস্তাদ ও ছাত্রগণ
ইমাম বুখারী থেকে অসংখ্য মুহাদ্দিস সহীহ বুখারী বর্ণনা করেছেন। খতীব বাগদাদী  বুখারীর অন্যতম রাবী ফিরাবরির বরাত দিয়ে বলেন যে, তার সাথে প্রায় সত্তর হাজার লোক ইমাম বুখারী থেকে সরাসরি সহীহ বুখারী পড়েছেন।
তার উল্লেখযোগ্য ছাত্রদের মধ্যে রয়েছেন
তিনি যাদের কাছে হাদীস শুনেছেন তাদের মধ্যে বিশিষ্টজন, নিশাপুরের ইতিহাস গ্রন্থে আবু আব্দুল্লাহ ইমাম বুখারীর হাদিস সংগ্রেহের ব্যপারে বলেন, তিনি মক্কায়- আবু ওয়ালীদ ইবনে আব্দুল্লাহ ও ইসমাঈল বিন সালাম, বোখারায়- মোহাম্মাদ বিন সালাম ও হারুন বিন আল আশায়ের, বলখে- মক্কী ইবনে ইবরাহীম বলখী ও ইয়াহিয়া ইবনে শিবর, হেরাতে- আহমদ ইবনে ওয়ালীদ, নিশাপুরে- ইসহাক ইবনে রাহওয়াইহ ও ইয়াহইয়া ইবনে ইয়াহইয়া, রাই প্রদেশ্রে- ইব্রাহীম মুসা, বাগদাদে মুহাম্মদ ইবনে ঈসা ও মুহাম্মদ বিন সাবিত এবং আহমদ বিন হাম্বল, বসরায়- আবু আসেম ও সাফওয়ান বিন ঈসা, জাজীরায়- আহমদ বীন আব্দুল মালেক ও আহমদ বিন ইয়াজিদ  নিকট থেকে হাদিস সংগ্রহ করেছেন।
সহীহ বুখারী
ইমাম বুখারীর জীবনের শ্রেষ্ঠতম কর্ম হচ্ছে এই হাদীসগ্রন্থের রচনা। তিনি স্বীয় শিক্ষক ইসহাক বিন রাহওয়াইহ থেকে এই গ্রন্থ রচনার প্রেরণা লাভ করেন। একদিন ইসহাক একটি এমন গ্রন্থের আশা প্রকাশ করেন, যাতে লিপিবদ্ধ থাকবে শুধু সহিহ হাদীস। ছাত্রদের মাঝে ইমাম বুখারী তখন এই কঠিন কাজে অগ্রসর হন। ২১৭ হিজরী সালে মাত্র ২৩ বছর বয়সে তিনি মক্কার হারাম শরীফে এই গ্রন্থের সংকলন শুরু করেন। দীর্ঘ ১৬ বছর পর ২৩৩ হিজরী সনে এর সংকলনের কাজ সমাপ্ত হয়। বুখারী শরীফের সংকলনকালে তিনি সর্বদা রোজা রাখতেন এবং প্রতিটি হাদীস গ্রন্থ সন্নিবেশিত করার আগে গোসল করে দু' রাকাত নফল নামাজ আদায় করে মুরাকাবা ও ধ্যানের মাধ্যমে হাদীসের বিশুদ্ধতা সম্পর্কে নিশ্চিত হতেন। এই গ্রন্থে তিনি সকল সহিহ হাদীস সংকলন করেননি। বরং সহিহ হাদীসের মাঝে যেগুলো তার নির্ধারিত শর্তে উন্নীত হয়েছে, সেগুলো লিপিবদ্ধ করেছেন। তিনি স্বয়ং বলেন, "আমি জা'মে কিতাবে সহিহ হাদিস ব্যতীত অন্যকোন হাদিস ওল্লেখ করিনি। তবে কলেবর বড় হয়ে যাওয়ার আশঙ্কায় অনেক সহিহ হাদিসকে বাদ দিয়েছি। তিনি আরও বলেন, আমি আমার কিতাবে প্রতিটি হাদিস লেখার পূর্বেই গোসল করেছি এবং দু রাকাআত নামায আদায় করে নিয়েছি। অপর বর্ণনা হতে জানা যায় যে, ইমাম বুখারী তাঁর স্বীয় কিতাবের শিরোনাম সমূহ রাসুলে করিম  এর রওজা এবং মসজিদে নববির মধ্যস্থলে বসে লিখেছিলেন এবং প্রত্যেক শিরোনামের জন্য দুরাকায়াত নফল নামাজ আদায় করেছেন। ইমাম বুখারীর প্রায় ৬ লাখ হাদীস মুখস্থ ছিল। বুখারী শরীফের পুরো নাম হলোঃ আল-জামি আল-সাহীহ আল-মুসনাদ মিন উমুরি রাসূলিল্লাহ  ওয়া সুনানিহি ওয়া আইয়ামিহি। বুখারি শরীফ প্রণয়ের স্থানঃ আবুল ফজল মোহাম্মদ বিন তাহেরের বর্ণনা মতে, ইমাম বুখারী  তাঁর গ্রন্থখানি বুখারাতে বসে রচনার কাজ শেষ করেছেন। আবার কারো মতে মক্কা মুয়াজ্জামায় আবার কারো মতে বসরাতে। তবে উল্লেখিত সকল বর্ণনা নির্ভুল। কেননা তিনি উল্লেখিত স্থানগুলোর সকল নগরীতে অবস্থান করেছেন। স্বয়ং ইমাম বুখারী  বলেছেন, আমি আমার সহিহ বুখারি সঙ্গে নিয়ে বসরা শহরে ৫ বছর অবস্থান করেছি এবং আমার কিতাব প্রণয়ের কাজ শেষ করি। আর প্রতি বছরই হজ্ব পালন করি এবং মক্কা হতে বসরাতে ফিরে আসি। তিনি ৬ লাখ হাদিস হতে যাচাই বাছাই করে সর্বসাকুলে ১৬ বছর নিরলস সাধনা করে এ প্রসিধ্য গ্রন্থখানি প্রণয়ন করেন। এখানে মোট হাদিস আছে সাত হাজার একশত পচাত্তর খানি(৭,১৭৫)। আর পুনরুক্ত ছাড়া আছে চার হাজারের (৪,০০০) মতো। আর কারো মতে, বুখারিতে পুনরুক্ত হাদিস আছে মাত্র একখানি যা রুমালের বর্ণনা।
সহীহ বুখারী সংকলনের কারণ
ইমাম বুখারীর পূর্বে শুধু সহীহ হাদীস সমূহ একত্রিত করে কেউ কোন গ্রন্থ রচনা করেন নি। সহীহ বুখারী সংকলনের পূর্বে আলেমগণ সহীহ ও যঈফ হাদীছগুলোকে এক সাথেই লিখতেন। কিন্তু ইমাম বুখারীই সর্বপ্রথম যঈফ হাদীছ থেকে সহীহ হাদীছগুলোকে আলাদা করে লেখার কাজে অগ্রসর হন।
তিনি তার বিশিষ্ট উস্তাদ ইসহাক বিন রাহওয়াই হতে এই মহৎ কাজের অনুপ্রেরণা লাভ করেন। তিনি স্বয়ং বর্ণনা করেন যে, এক দিন আমি ইসহাক ইবনে রাহওয়াইয়ের মসজিদে বসা ছিলাম। তিনি বললেনঃ তোমাদের কেউ যদি হাদীসের এমন একটি গ্রন্থ করতো, যাতে শুধু সহীহ হাদীসগুলোই স্থান পেতো তাহলে খুবই সুন্দর হতো। মজলিসে উপস্থিত সকলেই তার কথা শুনলেও এ কাজে কেউ অগ্রসর হওয়ার সাহস পায় নি। ইসহাকের কথাগুলো ইমাম বুখারীর অন্তরে গভীরভাবে রেখাপাত করেছিল। তিনি সেই দিন হতেই এই মহান দায়িত্ব পালন করবেন বলে মনে মনে স্থির করলেন। তার জীবনীতে আরও উল্লেখ করা হয় যে, তিনি একবার স্বপ্নে দেখলেন যে, রাসূল সাল্লাল্লাহু আলাইহি ওয়া সাল্লামের পবিত্র শরীরে মাছি বসছে। তিনি এতে কষ্ট পাচ্ছেন। আর ইমাম বুখারী হাতে পাখা নিয়ে তার পবিত্র শরীর থেকে মাছিগুলো তাড়িয়ে দিচ্ছেন। তিনি এই স্বপ্নের কথা সেই যুগের একাধিক আলেমের কাছে প্রকাশ করলে সকলেই বললেন যে,রাসূল সাল্লাল্লাহু আলাইহি ওয়া সাল্লামের হাদীছের সাথে যে সমস্ত জাল ও বানোয়াট হাদীস ঢুকিয়ে দেয়া হয়েছে এতে রাসুল কষ্ট পাচ্ছেন । আলেমদের ব্যাখা শুনে শুধু সহীহ হাদীস সংবলিত একটি কিতাব রচনার প্রতি তার আগ্রহ আরও বৃদ্ধি পায়।
সহীহ বুখারী রচনায় বুখারীর সতর্কতা
ইমাম বুখারী তার কিতাবে কেবল রাসূল সাল্লাল্লাহু আলাইহি ওয়া সাল্লাম থেকে বর্ণিত সহীহ হাদীসগুলোই বর্ণনা করেছেন। কোন হাদীসকে সহীহ হিসেবে সাব্যস্ত করার জন্য এবং তা সহীহ বুখারীতে লিপিবদ্ধ করার জন্য তিনি সুস্পষ্ট করে কোন শর্তের কথা উল্লেখ না করলেও আলেমগণ তার কাজের উপর ভিত্তি করে নিম্নলিখিত শর্তগুলো বের করেছেন:
১) হাদীসের রাবী (হাদিস বর্ণনাকারী) তার উপরের রাবীর সমসাময়িক হতে হবে এবং উভয়ের মাঝে সাক্ষাত হওয়া প্রমাণিত হতে হবে। অর্থাৎ সাক্ষাৎ করা এবং হাদীসগুলো শুনা প্রমাণিত হওয়া জরুরী। এই শর্তে তিনি অন্যান্য মুহদ্দিসদের বাদ দিয়েছেন। এই ক্ষেত্রে ইমাম মুসলিমের মর্ত হচ্ছে উভয়ের মাঝে সাক্ষাৎ সম্ভব হলেই চলবে। জীবনে কমপক্ষে একবার সাক্ষাত হয়েছে বলে প্রমাণিত হওয়া এবং নির্দিষ্ট কোন হাদীস শুনা জরুরি নয়।
২) রাবী ছিকাহ মানে নির্ভরযোগ্য হতে হবে।
৩) ন্যায়পরায়ন তথা মানুষের সাথে কথা-বার্তায় ও লেনদেনে সত্যবাদী হতে হবে।
৪) রাবী পূর্ণ ম্মরণশক্তি সম্পন্ন হওয়া।
৫) হাদীছের সনদ মুত্তাসিল হওয়া। অর্থাৎ মাঝখান থেকে কোন রাবী (হাদিস বর্ণনাকারী ) বাদ না পড়া।
কোন হাদীসে কেবল উপর্যুক্ত শর্তগুলো পাওয়া গেলেই ইমাম বুখারী স্বীয় কিতাবে তা লিখে ফেলেন নি। বরং প্রতিটি হাদীস লেখার আগে তিনি গোসল করে দুই রাকআত নফল নামায পড়েছেন এবং ইস্তেখারা (কোন বিষয়ে দ্বিমত হলে আল্লাহর কাছে সাহায্য চাওয়ার নামাজ) করেছেন। তার অন্তরে যদি হাদীসটি সম্পর্কে কোন প্রকার সন্দেহ জাগতো তাহলে সে হাদীসটি শর্ত মোতাবেক সহীহ হওয়া সত্ত্বেও তিনি সহীহ বুখারীতে লিখতেন না। এইভাবে মসজিদে নববীতে বসে তিনি তা লেখা শুরু করেন এবং একটানা ১৬ বছর এই কাজে দিন রাত পরিশ্রম করেন।
লেখা শেষ করেই তাড়াহুড়া করে তা মানুষের জন্য প্রকাশ করেন নি; বরং কয়েকবার তিনি তাতে পুনঃদৃষ্টি প্রদান করেছেন, ভুল-ত্রুটি সংশোধন করেছেন এবং পরিমার্জিত করেছেন।এভাবে এই পুনঃদৃষ্টি তিনবার করেছেন। সর্বশেষ লিখিত কপিটিই বর্তমানে মুসলিম জাতির নিকট অমূল্য রত্ম হিসেবে সংরক্ষিত রয়েছে। ইমাম বুখারীর উস্তাদ ও বন্ধুগণের নিকট কিতাবটি পেশ করলে তাদের সকলেই তা পছন্দ করেছেন। যারা এই কিতাবটির প্রশংসা করেছেন তাদের মধ্যে রয়েছেন আহমাদ বিন হাম্বাল, আলী ইবনুল মাদীনী, ইয়াহইয়া ইবনে মাঈন এবং আরও অনেকেই। তারা সকলেই এর সকল হাদীসকে সহীহ বলে সাক্ষ্য দিয়েছেন।মুসলিম বিশ্ব ও আলেম সমাজ এই বুখারি শরীফকে আল-কুরআনের পরেই সম্মান করে থাকেন ।
আলেমদের মূল্যায়নে সহীহ বুখারী
সংক্ষিপ্তভাবে কিতাবটি সহীহ বুখারী হিসাবে প্রসিদ্ধতা অর্জন করলেও এর পূর্ণ নাম হচ্ছে আল জামেউস সহীহহুল মুসনাদু মিন উমরি রাসূলিল্লাহি সাল্লাল্লাহু আলাইহি ওয়া সাল্লাম ওয়া সুনানিহি ওয়া আইয়ামিহি। তবে কারও মতে দীর্ঘ নামটির মধ্যে শব্দের তারতম্য রয়েছে। এই কিতাবে তিনিই সর্বপ্রথম হাদীসসমূহকে আধুনিক পদ্ধতিতে সুবিন্যাস্ত করেন। কিতাবটি রচনার জন্য তিনি মদীনা মুনাওয়ারায় গমণ করেন। মসজিদে নববীতে বসে একটানা ১৬ বছর কঠোর পরিশ্রম এবং ঐকান্তিক সাধনার ফলশ্র“তিতে সম্পাদিত এই গ্রন্থটি সর্বযুগের সকল আলেমের নিকট সমাদৃত হয়। বিশ্বের সকল মুসলমানদের কাছে পবিত্র আল কুরআনের পরেই সহীহ বুখারী শরীফ সর্বাধিক পবিত্র গ্রন্থ ।
এ যাবৎ সহীহ বুখারীর অসংখ্য ব্যাখ্যা গ্রন্থ বের হয়েছে । এই ব্যাখ্যা গ্রন্থগুলোর মধ্যে আল্লামা হাফেয ইবনে হাজার আসকালানী কর্তৃক রচিত ফতহুল বারী সর্বশ্রেষ্ট স্থান দখল করে আছে।
ইমাম বুখারীর দানশীলতা ও উদারতা
ইমাম বুখারী প্রচুর ধনসম্পদের মালিক ছিলেন। মুহাম্মাদ বিন আবু হাতিম বলেনঃ ইমাম বুখারীর কিছু জমি ছিল,এ থেকে তিনি প্রতি বছর সাত লক্ষ দিরহাম ভাড়া পেতেন। এই বিশাল অর্থ থেকে তিনি খুব সামান্যই নিজের ব্যক্তিগত কাজে খরচ করতেন। তিনি খুব সীমিত খাদ্য গ্রহণ করতেন। বেশীর ভাগ সময়েই খাদ্য হিসেবে শসা, তরমুজ ও সবজি গ্রহণ করতেন। সামান্য খরচের পর যে বিশাল অর্থ অবশিষ্ট থাকতো তার সম্পূর্ণটাই তিনি ইলম অর্জনের পথে খরচ করতেন এবং অভাবীদের অভাব পূরণে ব্যয় করতেন। তিনি সব সময় দিনার ও দিরহামের থলে সাথে রাখতেন। মুহাদ্দিসদের মধ্যে যারা অভাবী ছিলেন তাদেরকেও তিনি প্রচুর পরিমাণ দান করতেন।
জীবনীর স্মরণীয় ঘটনা
তার জীবনীতে উল্লেখ করা হয় যে, তিনি একবার একটি থলের ভিতর একহাজার স্বর্ণমুদ্রা নিয়ে হাদীস অন্বেষণের সফরে বের হলেন। সফর অবস্থায় কোন এক চোর এই স্বর্ণমুদ্রাগুলো দেখে ফেলে এবং তা চুরি করার জন্য ইমাম বুখারীর পিছনে লাগে। কিন্তু চোর তা চুরি করার সকল প্রকার চেষ্টা করা সত্ত্বেও ব্যর্থ হয়। পথিমধ্যে ইমাম বুখারী পানি পথে ভ্রমণের জন্য জাহাজে আরোহণ করলে চোরও তার সাথে যাত্রা শুরু করে। সেখানেও সে চেষ্টা করে ব্যর্থ হয়। পরিশেষে চোর মুদ্রাগুলো চুরি করার নতুন এক কৌশল অবলম্বন করে। সে এই বলে চিৎকার করতে থাকে যে, এই জাহাজে উঠার পর আমার একহাজার স্বর্ণমুদ্রা চুরি হয়ে গেছে। মুদ্রাগুলো একটি থলের ভিতর ছিল। সে থলেটির ধরনও বর্ণনা করল, যা সে ইতঃপূর্বে ইমামের কাছে দেখেছিল। চিৎকার ও কান্নাকাটির মাধ্যমে চোরটি জাহাজের মাঝি-মাল্লাদের দৃষ্টি আকর্ষণ করতে সক্ষম হয়।মাঝি-মাল্লাগণ এক এক করে সকল যাত্রীর পকেট ও শরীর চেক করা শুরু করল। এই দৃশ্য দেখে ইমাম বুখারী চিন্তা ও হতাশায় পড়ে গেলেন। চোরের উদ্দেশ্য বুঝতে পেরে তিনি ভাবলেন এখন যদি আমাকে তল্লাশি করা হয় তাহলে তো আমার কাছে একহাজার স্বর্ণমুদ্র পাওয়া যাবে আর আমিই চোর হিসাবে সাব্যস্ত হবো। আমি অভিযোগ অস্বীকার করলেও আমার কথায় কেউ কর্ণপাত করবে না। আর আমি যদি আজ চোর হিসেবে ধরা পড়ি তাহলে সারা দুনিয়ায় খবর ছড়িয়ে পড়বে যে, মুহাম্মাদ বিন ইসমাঈল আল বুখারী এক হাজার স্বর্ণ মুদ্রা চুরি করেছে। আমার সারা জীবনের সাধনা ব্যর্থ হবে। আমি যে সমস্ত সহীহ হাদীস সংগ্রহ করেছি, তাও লোকেরা মিথ্যা প্রতিপন্ন করবে এবং পবিত্র ইলমে হাদীসের অবমাননা হবে। এই কঠিন পরিস্থিতিতে তিনি স্বর্ণমুদ্রার মায়া ত্যাগ করে রাসূলের হাদীসের মর্যাদ অক্ষুণ্ণ রাখতে স্বর্ণের থলেটি পানিতে ফেলে দিলেন । এরপর সকলের মাল-পত্র ও শরীর তল্লাশির এক পর্যায়ে ইমাম বুখারীর শরীরও তল্লাশি করা হলো। জাহাজের কারও কাছে কোন থলের ভিতর এক হাজার স্বর্ণমুদ্রা পাওয়া গেল না।পরিশেষে জাহাজের লোকেরা চোরকেই মিথ্যাবাদী হিসেবে সাব্যস্ত করে সকলকে হয়রানি করার শাস্তি প্রদান করলো । পরে চোর তার সাথে একান্তে মিলিত হয়ে বললঃ জনাব আপনার সাথের এক হাজার স্বর্ণমুদ্রা আপনি কোথায় রেখেছেন? উত্তরে তিনি বললেনঃ তোমার চক্রান্ত বুঝতে পেরে আমি তা পানিতে ফেলে দিয়েছি।
ইমাম বুখারী সম্পর্কে আলেমদের কিছু অভিমত:
১) ইমাম ফাল্লাস বলেন: যে হাদীস সম্পর্কে ইমাম বুখারী জানেন না, সেটি হাদীস নয়।
২) ইমাম আবু নুআইম আহমাদ বিন হাম্মাদ বলেনঃ ইমাম বুখারী হচ্ছেন এই উম্মতের ফকীহ। ইয়াকুব বিন ইবরাহীমও অনুরূপ বলেছেন।
৪) কুতাইবা বলেন: পৃতিবীর পূর্ব ও পশ্চিম হতে আমার নিকট অনেক লোক এসেছে কিন্তু মুহাম্মাদ বিন ইসমাঈল আল বুখারী যতবার এসেছে আর কেউ এত বেশীবার আগমণ করে নি।
৬) ইমাম তিরমিজী বলেন: হাদীছের ইল্লত, ইতিহাস এবং সনদ সম্পর্কে বুখারীর চেয়ে অধিক জ্ঞানী ইরাক এবং খোরাসানের যমীনে আর কাউকে দেখি নি।
৭) ইমাম আহমাদ বিন হাম্বাল বলেন: খোরাসানের যমীনে ইমাম বুখারীর অনুরূপ আর কেউ জন্ম গ্রহণ করে নি।
ইমাম বুখারীর শেষ জীবন ও কঠিন পরীক্ষা
ইমাম বুখারীর শেষ জীবন খুব সুখ-শান্তিতে অতিবাহিত হয় নি। বুখারার তৎকালীন আমীরের সাথে তার মতবিরোধ হয়েছিল। ঘটনার বিস্তারিত বিবরণ এই যে, যুগ শ্রেষ্ঠ মুহাদ্দিস হিসাবে যখন ইমাম বুখারীর সুনাম ও সুখ্যাতি চতুর্দিকে ছড়িয়ে পড়ল তখন বুখারার আমীর স্বীয় ইমাম বুখারিকে রাজ দরবারে এসে সন্তানদেরকে সহীহ বুখারী পড়ানোর জন্য প্রস্তাব করলো। ইমাম বুখারী তার মসজিদ ও সাধারণ লোকদেরকে ছেড়ে দিয়ে রাজ দরবারে গিয়ে আলাদাভাবে আমীরের ছেলেদেরকে বুখারী পড়ানোকে ইলমে হাদীসের জন্য বিরাট অবমাননাকর ভেবে প্রস্তাব প্রত্যাখ্যান করলেন। তিনি পরিষ্কার বললেন, আমীর যদি সত্যিকার অর্থে ইলমে হাদীসের প্রতি অনুরাগী হন, তাহলে তিনি যেন তার সন্তানদেরকে আমার পাঠ্যস্থান মসজিদে পাঠান । এতে আমীর ইমাম বুখারীর প্রতি রাগান্বিত হয়ে তাকে দেশ ত্যাগে বাধ্য করলেন এবং বুখারীর বিরুদ্ধে কুৎসা রটনার জন্য আমীরের নিজস্ব কিছু আলেম ঠিক করলেন। আমীরের আদেশ এবং ষড়যন্ত্রের প্রেক্ষিতে তিনি জন্মভূমি বুখারা ত্যাগ করে নিশাপুরে চলে যান। নিশাপুরেও অনুরূপ দুঃখজনক ঘটনা ঘটলে পরিশেষে সমরকন্দের খরতঙ্গ নামক স্থানে চলে যান। বুখারা থেকে বের হওয়ার সময় ইমাম আল্লাহর কাছে এই দুআ করেন যে, হে আল্লাহ্! সে আমাকে যেভাবে অপমান করে বের করে দিলো তুমিও তাকে অনুরূপ লাঞ্ছিত করো। মাত্র এক মাস পার হওয়ার পূর্বেই খুরাসানের আমীর খালেদ বিন আহমাদের বিরুদ্ধে জনগণ বিদ্রোহ ঘোষণা করে তাকে ক্ষমতা ছাড়া করলো। পরবর্তীতে বাগদাদের জেলে থাকা অবস্থায় সে মৃত্যুবরণ করে।
মৃত্যু
জীবনকালের শেষদিকে একবার বুখারার তৎকালীন শাসনকর্তা "খালিদ বিন আহমাদ যুহলী" হাদীসশাস্ত্রে ইমাম বুখারীর পান্ডিত্য দেখে তাকে দরবারে এসে শাসনকর্তার সন্তানদেরকে হাদীস শেখাতে বলেন। ইমাম বুখারী এটাকে হাদীসের জন্য অবমাননাকর মনে করেন। ফলে উভয়ের মাঝে মনোমালিন্য সৃষ্টি হয়। তখন তিনি মাতৃভূমি বুখারা ত্যাগ করে সমরকন্দের খরতঙ্গে চলে যান এবং সেখানেই মৃত্যুবরণ করেন। তিনি ২৫৬ হিজরীর, ১লা শাওয়াল মোতাবেক ৩১শে আগস্ট, ৮৭০ খ্রিষ্টাব্দের শুক্রবার দিবাগত রাতে মৃত্যুবরণ করেন। পরদিন শনিবার যোহরের নামাজের পর খরতঙ্গেই তাকে সমাধিস্থ করা হয়।
আবদুল মতিন চৌধুরী (রাজনীতিবিদ)
আবদুল মতিন চৌধুরী (জন্ম: ১৯৪৪ -মৃত্যু: ৪ আগস্ট ২০১২) ছিলেন একজন বাংলাদেশী রাজনীতিবিদ। তিনি বাংলাদেশ জাতীয়তাবাদী দলের (বিএনপি) সহ-সভাপতি ও যুগ্ম মহাসচিব হিসাবে দায়িত্ব পালন করেছেন। ১৯৯১-১৯৯৬-এর প্রথম খালেদা জিয়া মন্ত্রিসভায় তিনি স্বরাষ্ট্রমন্ত্রী হিসাবে নিযুক্ত হন। তিনি ১৯৭৯ সাল থেকে চারবার জাতীয় সংসদে নির্বাচিত হয়েছিলেন। .সে ২০০৪ সালে ইছাপুরা গ্রামে একটি বিশেষ সভার আয়োজন করে
কর্মজীবন
চৌধুরী ১৯৭১ সালের আগে একজন মুসলিম লীগের রাজনীতিবিদ ছিলেন। তিনি ১৯৯১ থেকে ২০০৮ সাল পর্যন্ত বিএনপির স্থায়ী কমিটির সদস্য ছিলেন। ১৯৯১ সালে পঞ্চম জাতীয় সংসদ নির্বাচনে নারায়ণগঞ্জ-১ আসন থেকে প্রথম সংসদ সদস্য নির্বাচিত হন। পরবর্তীতে একই এলাকা থেকে ১৯৯৬ সালে ষষ্ঠ ও ২০০১ সালে অষ্টম জাতীয় সংসদ নির্বাচনে সংসদ সদস্য নির্বাচিত হন।
ব্যক্তিগত জীবন
চৌধুরী একজন চিরকুমার ছিলেন।
মৃত‍্যু
২০১২ সালের ৪ আগস্ট তিনি মৃত্যুবরণ করেন।
নাখচিভান স্বায়ত্তশাসিত প্রজাতন্ত্র
নাখচিভান স্বায়ত্তশাসিত প্রজাতন্ত্র আজারবাইজানের একটি স্বশাসিত ছিটমহল। এর আয়তন ৫৫০০বর্গ কিলোমিটার।
সাম্প্রতিক ইতিহাস
ষোড়শ শতকের দিকে নাকচিভান ইরানের সাফাভিদ সামাজ্যভুক্ত ছিল। ১৮২৮ সালের সর্বশেষ রুশ-পারস্য যুদ্ধের পর এবং তুর্কমেনচে চুক্তির ফলে অঞ্চলটি ইরানীদের থেকে রুশ সামাজ্যে অন্তর্ভুক্ত হয়।
১৯১৭ সালের ফেব্রুয়ারি বিপ্লবের পর নাকচিভান এবং এর আশেপাশের অঞ্চলগুলো রাশিয়ার শর্তাধীন সরকারের স্পেশাল ট্রান্সককেশীয়ান কমিটির অধীন হয় এবং খুব দ্রুত তা ট্রান্সককেশীয়ান ডেমোক্রেটিক ফেডারেল্টিভ রিপাবলিক হয়।
১৯১৮ সালে যখন ট্রান্সককেশীয়ান ডেমোক্রেটিক ফেডারেল্টিভ রিপাবলিক বিলুপ্ত হয় তখন নাকচিভান,নাগর্নো-কারাবাখ,জানজেজুর(বর্তমানে আর্মেনিয়ার সুবানিক প্রদেশ) এবং কাযাখ তীব্রভাবে প্রতিযোগিতা শুরু করে নতুন গঠিত এবং স্বল্পস্থায়ী রাষ্ট্র প্রথম আর্মেনিয়া প্রজাতন্ত্র এবং আজারবাইজান ডেমোক্রেটিক রিপাবলিকের সাথে।
ভূগোল
কেন্দ্র|থাম্ব|500x500পিক্সেল নাখচিভান একটি অর্ধ মরূভূমি অঞ্চল। অঞ্চলটি আজারবাইজানে মূল অংশ থেকে আর্মেনিয়ার দ্বারা বিচ্ছিন হয়েছে।
জানগেজুর পর্বত দ্বারা নাখচিভানের সাথে আর্মেনিয়ার সীমান্ত এবং আরাস নদী দ্বারা ইরানের সাথে সীমান্ত হয়েছে। নাখচিভান অঞ্চলটি খুবই শুষ্ক এবং পাহাড়ি। কেন্দ্র|থাম্ব|700x700পিক্সেল
সীমান্ত
নাখচিভান অঞ্চলের উত্তর ও পূর্ব দিকে আর্মেনিয়া,দক্ষিণ এবং পশ্চিম দিকে ইরান,উত্তর পশ্চিম দিকে তুরস্কের সীমান্ত রয়েছে। আর্মেনিয়ার সাথে প্রায় ২২১ কিলোমিটার সীমান্ত,ইরানের সাথে দক্ষিণ এবং পশ্চিম দিকে ১৭৯ কিলোমিটার এবং তুরস্কের সাথে ৮ কিলোমিটার সীমান্ত রয়েছে।
প্রশাসনিক বিভাগসমূহ
নাখচিভান স্বায়ত্তশাসিত অঞ্চলে ৮টি বিভাগ রয়েছে। থাম্ব|নাখচিভান স্বায়ত্তশাসিত প্রজাতন্ত্রের বিভাগ সমূহের ম্যাপ
অঞ্চলটির রাজধানী নাখচিভান এবং এর সাথে আরো ৭টি বিভাগ নিয়ে প্রশাসনিক কাঠামো।
জন পরিসংখ্যান
১ জানুয়ারি ২০১৮ অনুযায়ী নাখচিভান স্বায়ত্তশাসিত প্রজাতন্ত্রের জনসংখ্যা প্রায় ৪৫২,৮৩১ জন।
নুর-সুলতান
নুর-সুলতান (Нұр-Сұлтан, Нур-Султан), যা আস্তানা (Астана, Астана), হিসেবে ১৯৯৮ থেকে ২০১৯ পর্যন্ত পরিচিত ছিল; হল কাজাখস্তান দেশের রাজধানী। মার্চ ২০১৯ সালে, কাজাখস্তানের রাষ্ট্রপতি নুর-সুলতান নাজারবায়েভ পরে কাজাখস্তানের রাজধানী ও প্রধান শহরটির নামকরণ করেন নুর-সুলতান। এটি কাজাখস্তানের উত্তরের অংশে আকমোলা অঞ্চলে ইশিম নদীর তীরে অবস্থিত, যদিও এই অঞ্চলটি পৃথকভাবে একটি বিশেষ মর্যাদার শহর হিসাবে পরিচালিত হয়। ২০১৯ সালের জরিপ অনুযায়ী ১০,২৯,৫৫৬ জন জনসংখ্যা নিয়ে এটি কাজাখস্তানের দ্বিতীয় বৃহত্তম শহর, সর্ববৃহৎ শহর হল আলমাটি যা ১৯৯১-১৯৯৭ পর্যন্ত কাজাখস্তানের রাজধানী ছিল।
জলবায়ু
বাম|থাম্ব|নুর-সুলতান (আস্তানা) এবং এর আশেপাশের স্যাটেলাইট ছবি আস্তানা হচ্ছে পৃথিবীর দ্বিতীয় শীতলতম রাজধানী শহর। প্রথম স্থানে আছে মঙ্গোলিয়ার রাজধানী উলানবাটোর। উলানবাটোরের পরে কানাডার অটোয়া দ্বিতীয় শীতলতম রাজধানী হিসেবে পরিচিত ছিলো। কিন্তু ১৯৯৭ সালে আস্তানা রাজধানী হিসেবে ঘোষিত হওয়ার পরে দ্বিতীয় শীতলতম রাজধানী শহরের স্বীকৃতি পায়। আস্তানায় গ্রীষ্মকালে কালেভদ্রে খুবই সংক্ষিপ্ত বৃষ্টিপাত হয়। এর শীতকাল খুবই দীর্ঘ, শীতল এবং শুষ্ক। নভেম্বরের দ্বিতীয় সপ্তাহ থেকে এপ্রিলের শুরু পর্যন্ত শহরের নদীগুলোতে বরফ জমাট বেঁধে থাকে।
জনসংখ্যা
২০১৭ সালের কাজাখস্তানের জরিপ অনুযায়ী নুরসুলতানের (আস্তানা) মোট জনসংখ্যা ছিল ১,০২৯,৫৫৬ জন, যা ২০০২ সালের জনসংখ্যার চেয়ে ডাবল এবং তখন জনসংখ্যা ছিল ৪৯৩,০০০ জন। ২০১৪ সালের এক পরিসংখ্যান অনুযায়ী শহরের মোট জনসংখ্যার ৬৫.২% কাজাখ, ২৩.৮% রুশ, ২.৯% ইউক্রেনীয়, ১.৭% তাতার, ১.৫% জার্মান এবং ৪.৯% অন্যান্য জাতীয়গোষ্ঠির লোক বসবাস করে।
অনেকেই যুক্তি দিয়েছিলেন যে উত্তর- পশ্চিম দিকে জাতিগত কাজাখিদের আকৃষ্ট করার অভিযান রাজধানী স্থানান্তরিত করার মূল কারণ ছিল, যা প্রাক্তন রাজধানী আলমাতি এবং ভূমিকম্পের অঞ্চলে এর অবস্থানের জন্য সম্প্রসারণের জায়গার অভাবে অফিসিয়ালি সরানো হয়েছিল। নুর-সুলতানও আলমাতির চেয়ে 'কাজাখস্তানের শিল্প কেন্দ্রের কাছাকাছি ছিল।
১৯৮৯ সালে স্তেলিনগ্রাদের জনসংখ্যা ছিল ২৮১,০০০ জন এবং জাতিগত মিশ্রণ ছিল প্রায় ১৭.৭% কাজাখ, ৫৪.১% রুশ এবং ২৮.২% অন্যান্য জাতিগোষ্ঠীর।